stanford-oval/wikipedia huggingface dataset:
โรงพยาบาลสระบุรี
ศูนย์แพทยศาสตรศึกษาชั้นคลินิก > ประวัติ

จากปัญหาการขาดแคลนแพทย์และการกระจายของแพทย์ไม่เหมาะสม มีผลกระทบโดยตรงด้านคุณภาพการให้บริการทางการแพทย์และสาธารณสุขกับประชาชนในชนบท ดังนั้นรัฐบาลจึงมีนโยบายให้มีการผลิตแพทย์เพิ่มในปี 2536 โรงพยาบาลสระบุรีได้รับมอบหมายให้เป็นสถาบันสมทบในโครงการร่วมผลิตแพทย์เพิ่มเพื่อชาวชนบทร่วมกับคณะแพทยศาสตร์ มหาวิทยาลัยธรรมศาสตร์ รับผิดชอบการจัดการเรียนการสอนนักศึกษาแพทย์ชั้นคลินิก ชั้นปีที่ 4 - 6 ต่อมาปีพ.ศ. 2537 กระทรวงสาธารณสุขได้มีการลงนามในข้อตกลงเรื่องความร่วมมือในโครงการร่วมผลิตแพทย์เพิ่มเพื่อชาวชนบท กับ ทบวงมหาวิทยาลัย โดยรัฐมนตรีว่าการกระทรวงสาธารณสุข และรัฐมนตรีว่าการทบวงมหาวิทยาลัย มีระยะเวลา 10 ปี (ใช้เวลาดำเนินการ 16 ปี) ภายใต้หลักการสำคัญ คือ ทบวงมหาวิทยาลัย รับผิดชอบในการจัดทำหลักสูตร รับผิดชอบผลิตบัณฑิตแพทย์ให้เป็นไปตามมาตรฐานที่แพทยสภากำหนดประสาทปริญญาแพทยศาสตรบัณฑิตและรับผิดชอบการจัดการเรียนการสอนในชั้นปีที่ 1 - 3 ส่วนกระทรวงสาธารณสุขรับผิดชอบการจัดการเรียนการสอนในชั้นปีที่ 4 - 6 ภายใต้การดูแลและสนับสนุนจากทบวงมหาวิทยาลัย
ในปี 2538 กระทรวงสาธารณสุขได้เริ่มดำเนินการจัดตั้งศูนย์แพทยศาสตรศึกษาชั้นคลินิกขึ้นในโรงพยาบาลศูนย์ โดยระยะแรกมีจำนวน 10 แห่ง ซึ่งได้รวมถึงโรงพยาบาลสระบุรีด้วย ที่ได้ดำเนินการร่วมในการผลิตแพทย์ตาม โครงการฯ และเริ่มรับนักศึกษาแพทย์ ในโครงการฯ นี้ตั้งแต่ปีการศึกษา 2539 เป็นต้นมา
ศูนย์แพทยศาสตรศึกษาชั้นคลินิก โรงพยาบาลสระบุรี เป็นฝ่ายหนึ่งของโรงพยาบาลสระบุรี มีหน้าที่หลักในการจัดการเรียนการสอนแพทยศาสตร์ชั้นคลินิก ให้กับนักศึกษาแพทย์โครงการร่วมผลิตแพทย์เพิ่มเพื่อชาวชนบท ของ กระทรวงสาธารณสุข ซึ่งเป็นโครงการความร่วมมือระหว่างกระทรวงสาธารณสุข ทบวงมหาวิทยาลัย และโรงพยาบาลศูนย์จำนวน 12 แห่ง โดยโรงพยาบาลสระบุรีมีสัญญาผูกพันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก  โรงพยาบาลสระบุรี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยธรรมศาสตร์ ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  มหาวิทยาลัยธรรมศาสตร์
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6):  คณะแพทยศาสตร์ มหาวิทยาลัยธรรมศาสตร์  ศูนย์แพทยศาสตรศึกษาชั้นคลินิก โรงพยาบาลสระบุรี
ศูนย์แพทยศาสตรศึกษาชั้นคลินิก > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลสระบุรี รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ มหาวิทยาลัยธรรมศาสตร์ ในระบบรับตรงประจำปีตามประกาศมหาวิทยาลัยธรรมศาสตร์
ดูเพิ่ม

บริการสุขภาพในประเทศไทย
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลสระบุรี ที่เฟซบุ๊ก
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยธรรมศาสตร์ |
| --- | --- | --- |
| โรงพยาบาลมหาวิทยาลัย | โรงพยาบาลธรรมศาสตร์เฉลิมพระเกียรติ |  |
| ศูนย์แพทยศาสตรศึกษาชั้นคลินิก | โรงพยาบาลชุมพรเขตรอุดมศักดิ์ • โรงพยาบาลพุทธโสธร • โรงพยาบาลสระบุรี • โรงพยาบาลสุราษฎร์ธานี • โรงพยาบาลพระนครศรีอยุธยา |  |
โรงพยาบาลตรัง

| โรงพยาบาลตรัง   Trang Hospital |
| --- | --- |
กระทรวงสาธารณสุข เขตสุขภาพที่ 12



ภูมิศาสตร์
ที่ตั้ง: 69 ถนนโคกขัน ตำบลทับเที่ยง อำเภอเมืองตรัง จังหวัดตรัง 92000, ประเทศไทย
พิกัด: 7°34′20″N 99°37′09″E﻿ / ﻿7.572162°N 99.619265°E﻿ / 7.572162; 99.619265
หน่วยงาน
ประเภท: ภูมิภาค
สังกัด: สำนักวิชาแพทยศาสตร์ มหาวิทยาลัยวลัยลักษณ์   คณะแพทยศาสตร์ มหาวิทยาลัยสงขลานครินทร์
บริการสุขภาพ
จำนวนเตียง: 553 เตียง
ประวัติ
เปิดให้บริการ: 12 เมษายน พ.ศ. 2497
ลิงก์
เว็บไซต์: www.tranghos.go.th
โรงพยาบาลตรัง เป็นโรงพยาบาลหลักของจังหวัดตรัง ประเทศไทย และจัดอยู่ในประเภทโรงพยาบาลระดับภูมิภาคของกระทรวงสาธารณสุข โดยมีศูนย์แพทยศาสตรศึกษาโครงการร่วมผลิตแพทย์เพิ่มที่อบรมแพทย์ของสำนักวิชาแพทยศาสตร์ มหาวิทยาลัยวลัยลักษณ์ และเป็นโรงพยาบาลในเครือของคณะแพทยศาสตร์ มหาวิทยาลัยสงขลานครินทร์
ประวัติ

ในช่วงต้นคริสต์ทศวรรษ 1950 จังหวัดตรังมีสถานีอนามัยเพียงแห่งเดียวในใจกลางเมือง (ปัจจุบันเป็นที่ตั้งของโรงแรมตรัง) และได้ย้ายการดำเนินงานไปยังกระทรวงสาธารณสุขใน พ.ศ. 2494 เนื่องด้วยพื้นที่จำกัดทำให้การขยายโรงพยาบาลทำได้ยาก จึงได้เสนอแผนสร้างโรงพยาบาลใหม่บนพื้นที่ 53 ไร่ของกรมธนารักษ์ที่ควนหาญ ซึ่งเริ่มก่อสร้างใน พ.ศ. 2494 และเปิดโรงพยาบาลเมื่อวันที่ 12 เมษายน พ.ศ. 2497 โดยจุได้ 25 เตียง ซึ่งชาวบ้านเรียกที่นี่ว่า 'โรงพยาบาลควนหาญ' เนื่องจากทำเลที่ตั้ง กระทั่งใน พ.ศ. 2518 โรงพยาบาลตรังได้กลายมาเป็นโรงพยาบาลทั่วไปที่มีความจุ 280 เตียง และในที่สุดก็กลายเป็นโรงพยาบาลระดับภูมิภาคใน พ.ศ. 2540
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลตรัง (อังกฤษ: Trang Hospital Medical Education Center) เป็นศูนย์แพทยศาสตรศึกษาชั้นคลินิก สังกัดกระทรวงสาธารณสุข โดยเป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยวลัยลักษณ์ และโครงการผลิตแพทย์แนวปฏิรูป คณะแพทยศาสตร์ มหาวิทยาลัยสงขลานครินทร์ โดยก่อตั้งเมื่อ พ.ศ. 2549
ศูนย์แพทยศาสตรศึกษาชั้นคลินิก > ประวัติศูนย์แพทยศาสตรศึกษาชั้นคลินิก

ในข้อตกลงเรื่องความร่วมมือในการร่วมผลิตแพทย์เพื่อชาวชนบท  ณ สำนักงานคณะกรรมการอุดมศึกษา กระทรวงศึกษาธิการ โดยรัฐมนตรีว่าการกระทรวงสาธารณสุข (นายพินิจ  จารุสมบัติ)และรัฐมนตรีว่าการกระทรวงศึกษาธิการ (นายจาตุรนต์ ฉายแสง) เมื่อ วันที่  25 เมษายน พ.ศ. 2549
มหาวิทยาลัยวลัยลักษณ์ ได้ส่งหลักสูตรแพทยศาสตรบัณฑิต เพื่อขอการรับรองจากแพทยสภา เมื่อวันที่ 16  สิงหาคม พ.ศ. 2549 และคณะกรรมการจากกลุ่มสถาบันแพทยศาสตร์แห่งประเทศไทยได้มาประเมินมาตรฐานที่มหาวิทยาลัยวลัยลักษณ์ โรงพยาบาลตรัง และโรงพยาบาลวชิระภูเก็ต เมื่อวันที่ 12 – 14 พฤศจิกายน  พ.ศ. 2549
ต่อมาได้มีการลงนามบันทึกข้อตกลงความร่วมมือระหว่างสถาบันพี่เลี้ยงโดยคณะแพทยศาสตร์ จุฬาลงกรณ์มหาวิทยาลัย กับสำนักวิชาแพทยศาสตร์ มหาวิทยาลัยวลัยลักษณ์ ในวันที่ 27 พฤศจิกายน  พ.ศ. 2549
ปลัดกระทรวงสาธารณสุข กับ อธิการบดีมหาวิทยาลัยลักษณ์ได้ลงนามบันทึกข้อตกลงความร่วมมือในโครงการร่วมผลิตแพทย์เพิ่มเพื่อชาวชนบท ในวันที่ 13 ธันวาคม พ.ศ. 2549 โดยนักศักษาแพทย์ของสำนักวิชาแพทยศาสตร์ มหาวิทยาลัยวลัยลักษณ์นั้นจะอยู่ในโครงการร่วมผลิตแพทย์เพิ่มเพื่อชาวชนบท กระทรวงสาธารณสุขทั้งหมด
หลักสูตรแพทยศาสตรบัณฑิตของสำนักวิชาแพทยศาสตร์ มหาวิทยาลัยวลัยลักษณ์ ได้ผ่านการพิจารณาของคณะอนุกรรมการกลั่นกรองวิชาการของแพทยสภา เมื่อวันที่ 9  มกราคม พ.ศ. 2550 และได้เข้าสู่การพิจารณาของคณะกรรมการแพทยสภา เพื่อการรับรองหลักสูตรเมื่อวันที่ 11 มกราคม พ.ศ. 2550 แพทยสภาได้แจ้งผลการพิจารณารับรอง หลักสูตรแพทยศาสตรบัณฑิต(หลักสูตรใหม่ พ.ศ. 2549) เมื่อวันที่ 7 กุมภาพันธ์ พ.ศ. 2550
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลตศูนย์ตรัง จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยวลัยลักษณ์ และโครงการผลิตแพทย์แนวปฏิรูป ในหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยสงขลานครินทร์ จำนวน 2 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต ( พ.บ.) เก็บถาวร 2013-07-23 ที่ เวย์แบ็กแมชชีน  หลักสูตรแพทยศาสตรบัณฑิต ( พ.บ.) เก็บถาวร 2013-07-23 ที่ เวย์แบ็กแมชชีน:  มหาวิทยาลัยวลัยลักษณ์  มหาวิทยาลัยสงขลานครินทร์
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6)  ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6):  สำนักวิชาแพทยศาสตร์ มหาวิทยาลัยวลัยลักษณ์  ศูนย์แพทยศาสตรศึกษาชั้นคลินิก โรงพยาบาลตรัง  คณะแพทยศาสตร์ มหาวิทยาลัยสงขลานครินทร์  ศูนย์แพทยศาสตรศึกษาชั้นคลินิก โรงพยาบาลตรัง
ศูนย์แพทยศาสตรศึกษาชั้นคลินิก > การรับบุคคลเข้าศึกษา

ศูนย์แพทยศาสตรศึกษาชั้นคลินิก โรงพยาบาลตรัง รับนักศึกษาแพทย์เข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางสำนักวิชาแพทยศาสตร์ มหาวิทยาลัยวลัยลักษณ์ ตามประกาศรับตรงประจำปีของมหาวิทยาลัยวลัยลักษณ์ และโครงการผลิตแพทย์แนวปฏิรูป ตามประกาศของมหาวิทยาลัยสงขลานครินทร์
ดูเพิ่ม

บริการสุขภาพในประเทศไทย
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลตรัง ที่เฟซบุ๊ก
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยสงขลานครินทร์ |
| --- | --- | --- |
| โรงพยาบาล | โรงพยาบาลสงขลานครินทร์ |  |
| ศูนย์แพทยศาสตรศึกษาชั้นคลินิก | โรงพยาบาลหาดใหญ่ • โรงพยาบาลยะลา • โรงพยาบาลตรัง |  |
โรงพยาบาลวชิระภูเก็ต

| โรงพยาบาลวชิระภูเก็ต   Vachira Phuket Hospital |
| --- | --- |
กระทรวงสาธารณสุข เขตสุขภาพที่ 11



ภูมิศาสตร์
ที่ตั้ง: 353 ถนนเยาวราช ตำบลตลาดใหญ่ อำเภอเมืองภูเก็ต จังหวัดภูเก็ต 83000, ประเทศไทย
พิกัด: 7°53′49″N 98°23′02″E﻿ / ﻿7.896893°N 98.383810°E﻿ / 7.896893; 98.383810
หน่วยงาน
ประเภท: ภูมิภาค
สังกัด: สำนักวิชาแพทยศาสตร์ มหาวิทยาลัยวลัยลักษณ์
บริการสุขภาพ
จำนวนเตียง: 551 เตียง
ประวัติ
ชื่อเดิม: โรงพยาบาลสุขาภิบาล   วชิระพยาบาล
เปิดให้บริการ: 1 มกราคม พ.ศ. 2463
ลิงก์
เว็บไซต์: www.vachiraphuket.go.th/index.php
โรงพยาบาลวชิระภูเก็ต เป็นโรงพยาบาลหลักของจังหวัดภูเก็ต ประเทศไทย และจัดอยู่ในประเภทโรงพยาบาลระดับภูมิภาคของกระทรวงสาธารณสุข โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบท ที่อบรมแพทย์ให้แก่สำนักวิชาแพทยศาสตร์ มหาวิทยาลัยวลัยลักษณ์
ประวัติ

โรงพยาบาลแห่งแรกในภูเก็ตสร้างขึ้นใน พ.ศ. 2449 โดยพระยารัษฎานุประดิษฐ์มหิศรภักดี ซึ่งได้รับทุนสนับสนุนจากพ่อค้าและประชาชนในท้องถิ่น โดยได้รับการเรียกในชื่อโรงพยาบาลสุขาภิบาล โดยตั้งอยู่ที่ถนนโกมารภัจจ์ และอยู่ภายใต้การบริหารของมณฑลเทศาภิบาลภูเก็ต ภายหลังการเสด็จพระราชดำเนินเยือนของพระบาทสมเด็จพระรามาธิบดีศรีสินทรมหาวชิราวุธ ฯ พระมงกุฎเกล้าเจ้าอยู่หัว ในปี พ.ศ. 2460 พระองค์ได้ทรงมีพระบรมราชโองการให้สร้างโรงพยาบาลที่ใหม่และกว้างขวางกว่าเดิม ซึ่งได้ดำเนินการบริเวณถนนเยาวราช ซึ่งเป็นที่ตั้งของโรงพยาบาลในปัจจุบัน โรงพยาบาลดังกล่าวได้รับการตั้งชื่อว่าวชิระพยาบาลตามพระนามพระมหากษัตริย์ และเปิดอย่างเป็นทางการเมื่อวันที่ 1 มกราคม พ.ศ. 2463 รวมทั้งการจัดการได้รับความช่วยเหลือจากคณะแพทยศาสตร์วชิรพยาบาล ต่อมาได้ตั้งชื่อโรงพยาบาลนี้ว่าโรงพยาบาลวชิระภูเก็ต เพื่อป้องกันความสับสนกับวชิรพยาบาลที่ตั้งอยู่ในกรุงเทพมหานคร และทางโรงพยาบาลได้รับการปรับปรุงครั้งใหญ่ใน พ.ศ. 2540
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลวชิระภูเก็ต (อังกฤษ: Vachira Phuket Hospital Medical Education Center) เป็นศูนย์แพทยศาสตรศึกษาชั้นคลินิก สังกัดกระทรวงสาธารณสุข โดยเป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยวลัยลักษณ์ ก่อตั้งเมื่อปี พ.ศ. 2549 ตั้งอยู่ในเขตภาคใต้ ณ อำเภอเมืองภูเก็ต จังหวัดภูเก็ต
ศูนย์แพทยศาสตรศึกษาชั้นคลินิก > ประวัติ

ศูนย์แพทยศาสตรศึกษาชั้นคลินิก โรงพยาบาลวชิระภูเก็ต เป็นหน่วยงานของโรงพยาบาลวชิระภูเก็ต ที่จัดตั้งขึ้นเมื่อเดือนพฤศจิกายน 2549 เพื่อจัดการเรียนการสอนระดับคลินิกให้แก่นักศึกษาแพทย์ของสำนักวิชาแพทยศาสตร์ มหาวิทยาลัยวลัยลักษณ์  ในระดับชั้นคลินิก (ชั้นปีที่ 4,5 และ 6) ตามหลักสูตรแพทยศาสตรบัณฑิต มหาวิทยาลัยวลัยลักษณ์
ซึ่งหลักสูตรแพทยศาสตรบัณฑิตของมหาวิทยาลัยวลัยลักษณ์นี้ได้รับการรับรองหลักสูตรจากแพทยสภา เมื่อวันที่ 9 มกราคม 2550
โดยมหาวิทยาลัยวลัยลักษณ์เริ่มรับนักศึกษาแพทย์เข้าเรียนชั้นปีที่ 1 ที่สำนักวิชาแพทยศาสตร์ มหาวิทยาลัยวลัยลักษณ์ จังหวัดนครศรีธรรมราช เป็นนักศึกษาแพทย์รุ่นแรกในปีการศึกษา 2550 หลังจากนั้นนักศึกษาแพทย์รุ่นแรกนี้จะมาศึกษาวิชาในชั้นคลินิกตามหลักสูตรแพทยศาสตรบัณฑิต มหาวิทยาลัยวลัยลักษณ์ ที่ศูนย์แพทยศาสตรศึกษาชั้นคลินิก โรงพยาบาลวชิระภูเก็ต ในปีการศึกษา 2553 เป็นต้นไป
ในการดำเนินงานของศูนย์แพทยศาสตรศึกษาชั้นคลินิก โรงพยาบาลวชิระภูเก็ตนี้ จะจัดการเรียนการสอนและกิจกรรมนักศึกษาแพทย์ โดยร่วมกับ สำนักวิชาแพทยศาสตร์ มหาวิทยาลัยวลัยลักษณ์
ในการคัดเลือกนักเรียนเพื่อเข้าศึกษาร่วมในการจัดทำหลักสูตร และได้รับความช่วยเหลือ และสนับสนุนการดำเนินงานและงบประมาณจากสำนักงานบริหารโครงการร่วมผลิตแพทย์เพิ่มเพื่อชาวชนบท ซึ่งขึ้นตรงกับกระทรวงสาธารณสุข ซึ่งลักษณะพิเศษของ โครงการร่วมผลิตแพทย์เพิ่มเพื่อชาวชนบท คือคัดเลือกนักเรียนให้เรียนในภูมิภาคและให้กลับไปทำงานที่ภูมิลำเนาเดิมกระจายโอกาสให้นักเรียน ได้ศึกษาวิชาแพทยศาสตร์มากขึ้น
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลวชิระภูเก็ต จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยวลัยลักษณ์  ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต ( พ.บ.) เก็บถาวร 2013-07-23 ที่ เวย์แบ็กแมชชีน:  มหาวิทยาลัยวลัยลักษณ์
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6):  สำนักวิชาแพทยศาสตร์ มหาวิทยาลัยวลัยลักษณ์  ศูนย์แพทยศาสตรศึกษาชั้นคลินิก โรงพยาบาลวชิระภูเก็ต
ศูนย์แพทยศาสตรศึกษาชั้นคลินิก > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลวชิระภูเก็ต  รับนักศึกษาแพทย์เข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางสำนักวิชาแพทยศาสตร์ มหาวิทยาลัยวลัยลักษณ์ ตามประกาศรับตรงประจำปีของมหาวิทยาลัยวลัยลักษณ์
ดูเพิ่ม

บริการสุขภาพในประเทศไทย
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลวชิระภูเก็ต ที่เฟซบุ๊ก
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ
วัดอัมพาวาส (จังหวัดสุราษฎร์ธานี)

| วัดอัมพาวาส |
| --- | --- |

ชื่อสามัญ: วัดอัมพาวาส, วัดท่าม่วง
ที่ตั้ง: ตำบลวัง อำเภอท่าชนะ จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอัมพาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัง อำเภอท่าชนะ จังหวัดสุราษฎร์ธานี
ประวัติ

วัดอัมพาวาส หรือ วัดท่าม่วง ตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2345 ประวัติความเป็นมาไม่ทราบแน่ชัด แต่จากหลักฐานทางโบราณคดี เจดีย์ที่อยู่ภายในบริเวณวัด สันนิษฐานว่าบริเวณนี้คงเป็นชุมชนเดิมของอำเภอท่าชนะ รูปแบบศิลปกรรมของเจดีย์มีอายุราวสมัยอยุธยาตอนปลายถึงรัตนโกสินทร์ตอนต้น เดิมเข้าใจว่าคงเป็นวัดร้างมาก่อน นอกจากนั้นยังพบหลักฐานทางโบราณคดีอื่น ๆ ที่พบบริเวณชุมชนใกล้เคียงวัดอัมพาวาส ได้แก่ ลูกปัดหินคาร์เนเลี่ยน หินอาเกต หินควอตซ์ ลูกปัดแก้วสีต่าง ๆ และกำไลแก้ว จึงคาดว่าบริเวณนี้คงเป็นเส้นทางการค้าสมัยโบราณร่วมสมัยเดียวกับแหล่งโบราณคดีแหลมโพธิ์ไชยา
ถาวรวัตถุ

อาคารเสนาสนะที่สำคัญ ได้แก่ อุโบสถกว้าง 13 เมตร ยาว 19 เมตร สร้างเมื่อ พ.ศ. 2345 ศาลาการเปรียญ เป็นอาคารไม้ทรงไทยชั้นเดียว กุฏิสงฆ์ จำนวน 6 หลัง เป็นอาคารไม้ 4 หลัง และตึก 2 หลัง ศาลาอเนกประสงค์ 1 หลัง สร้างเมื่อ พ.ศ. 2544 เป็นอาคารคอนกรีตเสริมเหล็ก ศาลาบำเพ็ญกุสล จำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง  หอระฆัง หอกลอง กุฏิเจ้าอาวาส และเรือนรับรอง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 40 นิ้ว สูง 80 นิ้ว สร้างเมื่อ พ.ศ. 2345 พระประธานประจำศาลาการเปรียญ ปางมารวิชัย ขนาดหน้าตักกว้าง 24 นิ้ว สูง 48 นิ้ว สร้างเมื่อ พ.ศ. 2546
เจดีย์เป็นเจดีย์ทรงปราสาทฐานเขียงทรงสูงรูปสี่เหลี่ยมจัตุรัสขนาดด้านละ 5 เมตร สูงประมาณ 70 เซนติเมตร รองรับเรือนธาตุย่อมุมไม้สิบสอง มีซุ้มจระนำทั้งสี่ทิศอาจใช้สำหรับประดิษฐานพระพุทธรูปยืน แต่ก็ไม่มีหลักฐานเหลือให้เห็น องค์เจดีย์ทั้งหลังถูกปกคลุมอยู่ภายใต้รากต้นโพธิ์ใหญ่ ด้านที่สมบูรณ์ที่สุดคือด้านทิศใต้ยังสามารถเห็นลักษณะรูปแบบศิลปกรรมได้ชัดเจนกว่าด้านอื่น เหนือซุ้มจระนำทิศมีซุ้มหน้าบันทำเป็นซุ้มเรือนแก้ว ภายในมีภาพปูนปั้นประดับเป็นรูปเทพนมผุดมาจากดอกบัวอยู่ในร่มพฤกษชาติ มีนก 3 ตัวอยู่บนต้นไม้ส่วนที่อยู่เหนือเรือนธาตุขึ้นไปอยู่ภายใต้รากต้นโพธิ์ยอดเจดีย์หักหมดแล้ว
มหาวิทยาลัยเทคโนโลยีราชมงคลตะวันออก วิทยาเขตอุเทนถวาย

| --- | --- |
Rajamangala University of Technology Tawan-ok : Uthenthawai Campus

ชื่ออื่น: มทร.ตะวันออก วข.อุเทนถวาย  / RMUTTO UTHEN
ประเภท: สถาบันอุดมศึกษาของรัฐ
สถาปนา: 1 กุมภาพันธ์ พ.ศ. 2477 (90 ปี)
ที่ตั้ง: เลขที่ 225 ถนนพญาไท แขวงปทุมวัน เขตปทุมวัน กรุงเทพมหานคร 10330
สี:    น้ำเงิน-ขาว
เว็บไซต์: http://www.uthen.rmutto.ac.th
มหาวิทยาลัยเทคโนโลยีราชมงคลตะวันออก วิทยาเขตอุเทนถวาย (อังกฤษ: Rajamangala University of Technology Tawan-ok : Uthenthawai Campus) เป็นวิทยาเขตของมหาวิทยาลัยเทคโนโลยีราชมงคลตะวันออก เดิมชื่อว่า "โรงเรียนช่างก่อสร้างอุเทนถวาย" ตั้งอยู่ที่ เลขที่ 225 ถนนพญาไท แขวงปทุมวัน เขตปทุมวัน กรุงเทพฯ 10330 สีประจำมหาวิทยาลัย คือ สีน้ำเงิน สีขาว คติพจน์ "ถ้าเรารักสมัครจิต ก็ต้องคิดสมัครมือ ถิ่นสีน้ำเงิน คือ ที่รวมรักสมัครคง"
ประวัติ

พ.ศ. 2461 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้า ฯ แต่งตั้งให้ สมเด็จพระเจ้าน้องยาเธอ เจ้าฟ้ากรมขุนเพ็ชรบูรณ์อินทราชัย มาดำรงตำแหน่งผู้บัญชาการโรงเรียนเพาะช่าง จนกระทั่งสิ้นพระชนม์เมื่อวันที่ 8 กรกฎาคม พ.ศ. 2465 ตลอดระยะเวลาที่ทรงรับราชการ ได้บริหารการศึกษาศิลปหัตถกรรม ของโรงเรียนเพาะช่างให้เจริญรุ่งเรืองเป็นอันมาก ได้รับความนิยมตั้งแต่พระมหากษัตริย์ จนถึงเจ้านาย ข้าราชการ และบุคคลทั่วไป ตลอดชาวต่างประเทศ ทรงจัดตั้งแผนกช่างทอง แผนกเจียระไนเพชร พลอย แผนกทำบล็อกสกรีน โดยเฉพาะเครื่องถม ได้ขยายวิธีการไปอย่างกว้างขวางจนเป็นที่แพร่หลาย เป็นที่รู้จักมาจนถึงปัจจุบันคือ “ ถมจุฑาธุช “ ทรงจัดให้มีพิธีไหว้ครูช่างแบบอย่างโบราณขึ้นในโรงเรียนเพาะช่างเป็นครั้งแรก เมื่อ พ.ศ. 2463 และทรงคิดสีประจำโรงเรียนคือ สีแดง-ดำ สีแดงหมายถึงเลือดของช่าง สีดำหมายถึงไม่ใช่ช่าง เพื่อเป็นเครื่องเตือนสติให้ช่างทั้งหลายได้มีเลือดเป็นสีแดงอยู่เสมอ อย่าให้สีแดงของช่างจางไปหรือกลายเป็นสีดำ
ทรงขยายแผนกการค้า ทรงสร้างห้องแสดงสินค้าห้องประชุมโรงเรียนเพาะช่าง จนกระทั่งนำผลกำไรจากการค้าของโรงเรียนช่าง ไปสร้างโรงเรียนช่างก่อสร้างอุเทนถวายขึ้นอีกโรงเรียนหนึ่ง คือ วิทยาเขตอุเทนถวาย ปัจจุบัน นั่นเอง
วิทยาเขตอุเทนถวาย ก่อตั้งขึ้นโดยเจ้าพระยาธรรมศักดิ์มนตรี เมื่อวันที่ 1 กุมภาพันธ์ พ.ศ. 2477 โดยใช้ชื่อว่า โรงเรียนเพาะช่าง แผนกช่างก่อสร้าง โรงเรียนเพาะช่างก่อสร้างอุเทนถวาย หรือ "โรงเรียนช่างก่อสร้างอุเทนถวาย" ต่อมาในปี พ.ศ. 2518 จึงได้โอนมาเป็นวิทยาเขตในสังกัดวิทยาลัยเทคโนโลยีและอาชีวศึกษา และได้เปลี่ยนชื่ออีกครั้งในปี พ.ศ. 2533 เป็น "สถาบันเทคโนโลยีราชมงคล วิทยาเขตอุเทนถวาย" ปัจจุบัน เป็นวิทยาเขตหนึ่งของมหาวิทยาลัยเทคโนโลยีราชมงคลตะวันออก เปิดสอนในสาขาวิศวกรรมศาสตร์และสถาปัตยกรรมศาสตร์
พิ้นที่ของอุเทนถวายทำการเช่าที่ดินจุฬาลงกรณ์มหาวิทยาลัย ตั้งแต่ปี 2478 มีการขอเจรจาคืนในปี 2518  มีแผนพัฒนา ศูนย์นวัตกรรมงานสร้างสรรค์เพื่อชุมชนยั่งยืนในปี 2545 กรมธนารักษ์ได้มีการจัดหาพื้นที่ใหม่ให้อุเทนถวายจำนวน 35 ไร่ ซึ่งเป็นพื้นที่กรมการบินพลเรือนและเป็นที่ราชพัสดุ บริเวณ ตำบลบางปลา อำเภอบางพลี จังหวัดสมุทรปราการ  ครม.จัดสรรงบเพื่อก่อสร้างและขนย้าย 200 ล้านบาท อุเทนถวายทำข้อตกลงกับจุฬาเมื่อวันที่ 11 มีนาคม 2547 จะขนย้ายและส่งมอบให้แก่จุฬาภายในวันที่ 30 กันยายน 2548 หากจำเป็นผ่อนผันได้ไม่เกิน 1 ปี   ปี 2548 มีการทำบันทึกข้อตกลงว่าอุเทนถวายจะย้ายไปก่อสร้างที่ใหม่ บริเวณบางพลี จ.สมุทรปราการ พร้อมทั้งนี้จะย้ายบุคลากรและนักศึกษาให้เสร็จสิ้นภายในวันที่ 1 พฤศจิกายน 2548 แต่การย้ายยังติดขัดปัญหาและเป็นไปอย่างล่าช้า กระทั่ง ปี 2550 สำนักงานอัยการสูงสุดได้ตั้งคณะกรรมการเพื่อพิจารณาชี้ขาดการยุติในการดำเนินคดีแพ่งของส่วนราชการและหน่วยงานที่เกี่ยวข้อง(กยพ.) ซึ่งระหว่างนั้นสโมสรนักศึกษาอุเทนถวาย ได้ทูลเกล้าฯ ถวายฎีกา 2 ครั้ง และปี 2552 กยพ.มีมติชี้ขาดให้อุเทนถวายขนย้ายทรัพย์สินและคืนพื้นที่ให้จุฬาฯ และชำระค่าเสียหายปีละล้านบาทเศษ จนกว่าจะส่งมอบพื้นที่เสร็จ ส่วนผลการทูลเกล้าฯ ถวายฎีกา สำนักราชเลขาธิการได้มีหนังสือยืนยันผลชี้ขาดตามมติของ กยพ. และทางจุฬาฯ ก็ไม่ได้ทวงเงินค่าเสียหายจากอุเทนถวายแต่อย่างใด ต่อมาในเดือนธันวาคม 2565 ศาลปกครองสูงสุด ศาลมีคำสั่งให้อุเทนถวายย้ายออกจากพื้นที่ โดยจะต้องดำเนินการภายใน 60 วันหลังจากมีคำสั่ง  (คำพิพากษาศาลปกครองสูงสุดที่ อ. 1052/2565)
คณะวิศวกรรมศาสตร์และสถาปัตยกรรมศาสตร์

สาขาวิศวกรรมโยธา
สาขาวิศวกรรมก่อสร้าง
สาขาเทคโนโลยีสถาปัตยกรรม
สาขาสถาปัตยกรรมภายใน
สาขาออกแบบอุตสาหกรรม
สาขาเทคโนโลยีโลจิสติกส์และการจัดการระบบขนส่ง
สาขาการบริหารงานก่อสร้าง
ศิษย์เก่าที่มีชื่อเสียง > วิชาชีพช่างฝีมือ และงานก่อสร้าง

เฉลิม สุจริต สถาปนิก อาจารย์มหาวิทยาลัย หัวหน้าภาควิชาสถาปัตยกรรมและคณบดีคณะสถาปัตยกรรมศาสตร์ จุฬาลงกรณ์มหาวิทยาลัย
ไสยาสน์ เสมาเงิน ศิลปินงานไม้
ศิษย์เก่าที่มีชื่อเสียง > ศิลปิน

เลิศ ประสมทรัพย์ ศิลปิน นักดนตรีและนักแต่งเพลง
เล็ก อ่ำเที่ยงตรง ศิลปิน นักดนตรีและนักแต่งเพลง
คำรณ สัมบุญณานนท์ ศิลปิน นักร้อง นักดนตรี นักแสดงและนักแต่งเพลง
สุรพล สมบัติเจริญ ศิลปิน นักร้อง นักแต่งเพลง
ทนง วรัญญู ศิลปิน
สมบัติ จันเกษม ศิลปิน
ครูเปรื่อง ชื่นประโยชน์ ศิลปิน นักดนตรี นักแต่งเพลง
มีศักดิ์ นาครัตน์ ศิลปิน นักร้อง นักแต่งเพลง นักแสดง ผู้กำกับ
สมบัติ เมทะนี ศิลปิน นักแสดง
ชุมพร เทพพิทักษ์ นักแสดง
ปริญญา สุขชิต ศิลปินนักเชียร์กีฬาชื่อดังเป็ดซูเปอร์แมน รุ่น 36
เกริกกำพล ประถมปัทมะ ศิลปิน นักร้องวงคาราบาว รุ่น 38
ยืนยง โอภากุล ศิลปิน, นักร้อง, นักดนตรี, นักแต่งเพลง วงคาราบาว รุ่น 40
ปรีชา ชนะภัย ศิลปิน, นักร้อง, นักดนตรีวงคาราบาว นักแสดง รุ่น 40
ธเนศ วรากุลนุเคราะห์ ศิลปิน นักร้อง  นักดนตรี นักแต่งเพลง นักแสดง รุ่น 43
ปฏิภาณ ปฐวีกานต์ ศิลปิน นักร้อง รุ่น 57
ศิษย์เก่าที่มีชื่อเสียง > อื่นๆ

ถาวร สุวรรณ นักเขียนและนักหนังสือพิมพ์
ชาญชัย ชัยรุ่งเรือง สมาชิกสภาผู้แทนราษฎร อดีตรัฐมนตรีว่าการกระทรวงอุตสาหกรรม รุ่น 40
แหล่งข้อมูลอื่น

มหาวิทยาลัยเทคโนโลยีราชมงคลตะวันออก วิทยาเขตอุเทนถวาย
แผนที่และภาพถ่ายทางอากาศของ มหาวิทยาลัยเทคโนโลยีราชมงคลตะวันออก วิทยาเขตอุเทนถวาย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′30″N 100°31′52″E﻿ / ﻿13.741647°N 100.531050°E﻿ / 13.741647; 100.531050
| ด ค กหน่วยงานในมหาวิทยาลัยเทคโนโลยีราชมงคลตะวันออก |
| --- | --- |
วิทยาเขตบางพระ: เกษตรศาสตร์และทรัพยากรธรรมชาติ • มนุษยศาสตร์และสังคมศาสตร์ • วิทยาศาสตร์และเทคโนโลยี • สัตวแพทย์ศาสตร์ • สถาบันเทคโนโลยีการบินและอวกาศ • วิศวกรรมศาสตร์และนวัตกรรม
วิทยาเขตจักรพงษภูวนารถ: บริหารธุรกิจและเทคโนโลยีสารสนเทศ • ศิลปศาสตร์
วิทยาเขตจันทบุรี: เทคโนโลยีอุตสาหกรรมเกษตร • เทคโนโลยีสังคม
วิทยาเขตอุเทนถวาย: วิศวกรรมศาสตร์และสถาปัตยกรรมศาสตร์
หมวดหมู่ • โครงการ • สถานีย่อย
สิงโต (แก้ความกำกวม)

สิงโต หรือ สิงห์โต อาจหมายถึง
การสะกดที่ถูกต้องในปัจจุบันใช้ สิงโต หมายถึงสัตว์ชนิดหนึ่ง สำหรับชื่อเฉพาะเป็นวิสามานยนาม ในบางกรณีอาจสะกดว่า สิงห์โต ก็ได้
สัตว์

สิงโต สัตว์ตระกูลแมว
ปลาสิงโต ปลาน้ำเค็มชนิดหนึ่งที่มีพิษ
สิงโต (มุทราศาสตร์) ลายสัตว์ในตราอาร์ม
สิงโตทะเล สัตว์ตระกูลแมวน้ำ
สิ่งอื่นที่ตั้งชื่อตามสัตว์

กลุ่มดาวสิงโต กลุ่มดาวย่อยในกลุ่มดาวจักรราศี
ฝนดาวตกสิงโต ฝนดาวตกที่มีรัศมีคลุมกลุ่มดาวดังกล่าว
รางวัลสิงโตทองคำ รางวัลสูงสุดในการประกวดภาพยนตร์ เทศกาลภาพยนตร์นานาชาติเวนิส
บุคคล

สิงหรัตน์ จันทร์ภักดี  ผู้ชนะเลิศ เดอะสตาร์ ค้นฟ้าคว้าดาวปี 5
นำโชค ทะนัดรัมย์ นักดนตรีชาวไทย
รัฐบาลเวียดนาม

ปัจจุบันรัฐบาลของประเทศเวียดนาม มีกระทรวง และหน่วยงานเทียบเท่ากระทรวง 22 หน่วยงาน ดังนี้
สำนักงานรัฐบาล (Văn Phòng Chính Phủ )
กระทรวงเกษตรและพัฒนาชนบท  (Bộ Nông nghiệp và Phát triển Nông thôn)
กระทรวงการก่อสร้าง  (Bộ Xây Dựng)
กระทรวงวัฒนธรรมกีฬาและการท่องเที่ยว  (Bộ Văn hóa, Thể thao và Du lịch)
กระทรวงป้องกันประเทศ (เทียบเท่ากระทรวงกลาโหม)  (Bộ Quốc Phòng)
กระทรวงการศึกษาและการฝึกอบรม  (Bộ Giáo dục và Đào tạo)
กระทรวงการเงิน (เทียบเท่ากระทรวงการคลัง) (Bộ Tài Chính)
กระทรวงการต่างประเทศ (Bộ Ngoại Giao)
กระทรวงสาธารณสุข (Bộ Y Tế)
กระทรวงกิจการภายใน (เทียบเท่ากระทรวงมหาดไทย) (Bộ Nội vụ)
กระทรวงอุตสาหกรรมและการค้า (Bộ Công Thương)
กระทรวงข้อมูลและการสื่อสาร (Bộ Thông tin và Truyền thông)
กระทรวงยุติธรรม  (Bộ Tư pháp)
กระทรวงแรงงาน ทหารผ่านศึก และสวัสดิการสังคม (Bộ Lao động, Thương binh và Xã hội)
กระทรวงทรัพยากรธรรมชาติและสิ่งแวดล้อม  (Bộ Tài nguyên và Môi trường)
กระทรวงวางแผนและการลงทุน (Bộ Kế hoạch và Đầu tư)
กระทรวงความมั่นคงสาธารณะ (Bộ Công an)
กระทรวงวิทยาศาสตร์และเทคโนโลยี  (Bộ Khoa học và Công nghệ)
กระทรวงคมนาคม (Bộ Giao thông Vận Tải)
คณะกรรมการกิจการชาติพันธุ์ชนกลุ่มน้อย (Uỷ ban Dân tộc)
ผู้ตรวจตราราชการแผ่นดิน  (Thanh tra Chính phủ)
ธนาคารกลางเวียดนาม (Ngân Hàng Nhà nước Việt Nam )
ตำบลระหาน

ระวังสับสนกับ ตำบลละหาน
| ตำบลระหาน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Rahan

ประเทศ: ไทย
จังหวัด: กำแพงเพชร
อำเภอ: บึงสามัคคี
พื้นที่
 • ทั้งหมด: 50.32 ตร.กม. (19.43 ตร.ไมล์)
ประชากร (2564)
 • ทั้งหมด: 7,228 คน
 • ความหนาแน่น: 143.64 คน/ตร.กม. (372.0 คน/ตร.ไมล์)
รหัสไปรษณีย์ : 62210
รหัสภูมิศาสตร์: 621003
 ส่วนหนึ่งของสารานุกรมประเทศไทย
| เทศบาลตำบลระหาน |
| --- | --- |
เทศบาลตำบล
   ตรา
ทต.ระหานที่ตั้งสำนักงานเทศบาลตำบลระหาน
พิกัด: 16°09′11.7″N 99°56′16.4″E﻿ / ﻿16.153250°N 99.937889°E﻿ / 16.153250; 99.937889
ประเทศ:  ไทย
จังหวัด: กำแพงเพชร
อำเภอ: บึงสามัคคี
จัดตั้ง:  • 22 พฤษภาคม 2517 (สภาตำบลระหาน)  • 30 มกราคม 2539 (อบต.ระหาน)  • 15 กรกฎาคม 2551 (ทต.ระหาน)
การปกครอง
 • นายกเทศมนตรี: ชาญ หน่อสุริวงค์
พื้นที่
 • ทั้งหมด: 50.32 ตร.กม. (19.43 ตร.ไมล์)
ประชากร (2564)
 • ทั้งหมด: 7,228 คน
 • ความหนาแน่น: 143.64 คน/ตร.กม. (372.0 คน/ตร.ไมล์)
รหัส อปท.: 05621001
ที่อยู่ สำนักงาน: ถนนสลกบาตร–หนองหัวปลวก ตำบลระหาน อำเภอบึงสามัคคี จังหวัดกำแพงเพชร 62210
โทรศัพท์: 055-871-589
โทรสาร: 055-871-567
เว็บไซต์: www.rahan.go.th
 ส่วนหนึ่งของสารานุกรมประเทศไทย
ระหาน เป็นหนึ่งในจำนวน 4 ตำบลของอำเภอบึงสามัคคี จังหวัดกำแพงเพชร ปัจจุบันมีประชากรทั้งหมด 7,228 คน พื้นที่ตำบลอยู่ในความดูแลของเทศบาลตำบลระหาน